कतिपय पुलहरूका सामग्री काम नलाग्ने भएका छन् । झाप्रेबगरको पुल खिइएर नदीमा खम्बा, तार र डेकहरू झरेर बग्ने गरेको स्थानीय दण्डपाणि शर्माले बताए । ‘पुल संरक्षण गर्न कसैले चासो दिँदैन । राज्यको लगानी सबै बालुवामा पानी बनेको छ,’ उनले भने । जलजलास्थित लुङ्दी खोलामा रहेका तीनओटा पुल प्रयोग नभएपछि यिनको अस्तित्व सङ्कटमा परेको धाइरिङका वडाध्यक्ष टुङ्गनाथ शर्माले बताए । जिल्ला समन्वय समितिका प्रमुख मनोहर बी.पौडेलका अनुसार झोलुङ्गे पुलको समस्या भएका स्थानहरूको पहिचान गरी समस्या समाधान गर्ने काम भइरहेको छ ।
